เรื่อง ขอร้องเรียนความไม่เป็นธรรมในหน่วยงาน
ข้าพเจ้าเป็นข้าราชการกรุงเทพมหานคร กองทันตสาธารณสุข สำนักอนามัย ตำแหน่งเจ้าพนักงานทันตสาธารณสุขชำนาญงาน ขอร้องเรียนเรื่อง การพิจารณาอนุมัติ แผนปฏิบัติงานนอกเวลาราชการ ด้ายการรักษาความเจ็บป่วย Extended OPD
เกี่ยวกับความไม่ชอบธรรมในการจ่ายเงินค่าตอบแทน บุคลากรทางการแพทย์ และสาธารณสุข ของฝ่ายการเจ้าหน้าที่ และฝ่ายการคลัง ที่คิดค่าตอบแทนของผู้ปฏิบัติงานในตำแหน่งต่างกัน วุฒิการศึกษาต่างกัน ลักษณะงานและหน้าที่ความรับผิดชอบต่างกัน ในสายงานเดียวกัน ให้มีอัตราค่าตอบแทนเท่ากัน 
ได้แก่ เจ้าพนักงานทันตสาธารณสุข ที่มีวุฒิการศึกษา ประกาศนียบัตรเทคนิค 2 ปี (ปวท.)  ลักษณะการปฏิบัติงาน มีการทำหัตถการทางทันตกรรม ในผู้ป่วย ซึ่งใช้ความรู้ ความสามารถ เทคนิคในการทำงาน และความรับผิดชอบต่อผู้ป่วย กับผู้ช่วยทันตแพทย์ ที่มีวุฒิการศึกษาประกาศนียบัตร 1 ปี (ปวช.) ลักษณะงานที่ปฏิบัติคือ จัดเตรียมผู้ป่วย และรับ-ส่ง เครื่องมือให้ทันตแพทย์ 
โดยเจ้าพนักงานทันตสาธารณสุข สามารถทำงานแทนผู้ช่วยได้ แต่ผู้ช่วยทันตแพทย์
ไม่สามารถทำงานแทนเจ้าพนักงานทันตสาธารณสุขได้
ดังนั้น วุฒิการศึกษา ตำแหน่งงาน ลักษณะความยากง่ายของงาน และหน้าที่ความรับผิดชอบที่ต่างกัน จึงไม่สมควรที่จะได้รับค่าตอบแทนที่เท่ากันได้
เมื่อสอบถามไปยังการเจ้าหน้าที่ และการคลัง กลับได้รับคำตอบในเรื่องนี้ว่า จ่ายตามคำสั่งของกรุงเทพมหานคร 
ตามมติที่ประชุม ของคณะกรรมการพิจารณาที่ตั้งขึ้น ตั้งแต่งบปี 64 (ตามเอกสารที่แนบ) ที่ให้เปลี่ยนค่าตอบแทน 
โดยไม่คำนึงถึงตำแหน่ง และวุฒิการศึกษา
ข้าพเจ้าได้ทักท้วง เจ้าหน้าที่การเงินของศูนย์  แต่ได้รับคำตอบว่า การคลังให้เบิกตามบันทึกข้อความ 
ซึ่งข้าพเจ้า มองว่าไม่เป็นธรรมกับตำแหน่ง
เจ้าพนักงานทันตสาธารณสุขเป็นอย่างมาก
ที่ได้รับเงินค่าตอบแทน เท่ากัน
โดยที่ไม่ต้องเรียนต่อ เพื่อเพิ่มวุฒิการศึกษา หรือฝึกอบรมเพิ่มเติมแต่อย่างใด
ทางข้าพเจ้าจึงร้องขอความกระจ่าง
และความเป็นธรรม ผ่านทางช่องทาง
Traffyfondue ค่ะ